el el el el el el el el el el el el el el el el el el el el el el el el el el el el el el it el el el el en el el el el el el el el el el el el el el el el el el el el it el el el el el el el el el el el el el el el el el el el el el el el el el el el en el el el el el el el el el el el el el el el el el el el el el el el el en el el el el el el el el el el el el el el el el el el el el el el el el el el el el el el el el el el en el el el el el el el el en el el el el el el el el en el el en el el el el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el en el el el el el el el el el el el el el el el el el el el el el el el el el el el el el el en el en el en el en el en el en el el en el en el en el en el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η Νέα Σαλαμίνα Αμμοχώστου (επίσημο όνομα: Αθλητικό Σωματείο Νέα Σαλαμίς Αμμοχώστου) είναι κυπριακό αθλητικό σωματείο το οποίο προέρχεται από την πόλη της Αμμοχώστου. Σήμερα διατηρεί τμήματα ποδοσφαίρου και πετοσφαίρισης ανδρών και γυναικών, ενώ παλιότερα λειτουργούσε τμήμα στίβου, θαλάσσιων αθλημάτων και επιτραπέζιας αντισφαίρισης. Πήρε το όνομα του από την αρχαία κυπριακή πόλη Σαλαμίς ή Σαλαμίνα η οποία βρίσκεται δίπλα από τη σύγχρονη Αμμόχωστο.
7 Μαρτίου 1948, πριν 74 έτη (1948--3-07)
Νέα Σαλαμίνα Αμμοχώστου, Νέα Σαλαμίνα Αμμοχώστου (πετοσφαίριση ανδρών), Νέα Σαλαμίνα Αμμοχώστου (ποδόσφαιρο γυναικών) και Νέα Σαλαμίνα Αμμοχώστου (πετοσφαίριση γυναικών)
Πολυμέσα σχετικά με το σωματείο
Από τα τμήματα που διατηρεί το σωματείο, το μακροβιότερο είναι το ποδοσφαιρικό (ανδρών), το οποίο ιδρύθηκε το 1948. Η μεγαλύτερη επιτυχία του τμήματος στο πρωτάθλημα ήταν η κατάκτηση της τρίτης θέσης τέσσερις φορές, ενώ έχει κατακτήσει το κύπελλο Κύπρου το 1990 και την Ασπίδα Κύπρου την ίδια χρονιά. Το τμήμα έχει ως έδρα σήμερα το ιδιόκτητο στάδιο Αμμόχωστος στην Λάρνακα. Από το 2006 μέχρι το 2010 λειτουργούσε και τμήμα ποδοσφαίρου γυναικών.
Το τμήμα πετοσφαίρισης θεωρείται ένα από τα σημαντικότερα στη Κύπρο. Το σωματείο διοργάνωνε τουρνουά πετοσφαίρισης με μεγάλη συμμετοχή από το 1954 στην Αμμόχωστο και τελικά το 1975 αποφασίστηκε η ίδρυση τμήματος πετοσφαίρισης στη Λεμεσό. Το τμήμα έχει έχει κατακτήσει 9 πρωταθλήματα, 8 κύπελλα και 7 ασπίδες, με έξι συνεχόμενα πρωταθλήματα και κύπελλα από 1998 μέχρι το 2003. Η έδρα της πετοσφαιρικής Νέας Σαλαμίνας είναι στη Λεμεσό, το Παλαί ντε σπορ. Από το 1978 μέχρι το 1985 λειτουργούσε τμήμα πετοσφαίρισης γυναικών.
1.3 Διωγμός από το στάδιο ΓΣΕ και ίδρυση της ΚΕΠΟ
1.5 Το Δημοτικό Στάδιο Αμμοχώστου
9 Νέα Σαλαμίνα Λονδίνου, Νέα Σαλαμίνα Νέας Υόρκης και Νέα Σαλαμίνα Γκάνας
Την εποχή της ίδρυσης της Νέας Σαλαμίνας, η Ελλάδα διάνυε μια περίοδο ενόπλων συγκρούσεων λόγω της διαμάχης μεταξύ δεξιών και αριστερών στον ελληνικό εμφύλιο. Η κατάσταση στην Ελλάδα μεταφέρθηκε και στην Κύπρο και διείσδυσε τόσο στην πολιτική ζωή του τόπου, όσο και στον αθλητισμό.[1] Οι περισσότεροι αθλητικοί παράγοντες ασχολούνταν και με την πολιτική.
Στην Αμμόχωστο, ο Γυμναστικός Σύλλογος Ευαγόρας (ΓΣΕ) και η Ανόρθωση ήταν οι μόνοι σύλλογοι που ασχολούνταν με τον αθλητισμό. Μέσα στις τάξεις του ο ΓΣΕ είχε αθλητές στίβου αριστερών φρονημάτων, που κατατάσσονταν στους κορυφαίους της Κύπρου, ενώ στην Ανόρθωση αγωνίζονταν επίσης ποδοσφαιριστές που ανήκαν στην αριστερά. Κάτω από την επίδραση του πολιτικού κλίματος της εποχής, τόσο ο ΓΣΕ όσο και η Ανόρθωση άρχισαν να επιβάλλουν περιορισμούς στην εισδοχή αριστερών μελών,[2][3] ή αρνούνταν την προώθηση ποδοσφαιριστών αριστερών φρονημάτων. Επιπρόσθετα, η Ανόρθωση φιλοξενούσε στο οίκημα της το δεξιό κόμμα ΚΕΚ.[4] Από τις αρχές του 1947 μια μερίδα προοδευτικών παραγόντων της Αμμοχώστου που βρίσκονταν εντός και εκτός του ΓΣΕ και της Ανόρθωσης, θεωρούσαν ότι υπήρχε χώρος για τη δημιουργία ενός νέου σωματείου στην πόλη. Μπροστά στους περιορισμούς που επιβάλλονταν, οραματίστηκαν ένα σωματείο το οποίο θα ήταν μακρυά από την πολιτική και θα απευθυνόταν σε όλα τα λαϊκά στρώματα της Αμμοχώστου, με στόχο την εξάπλωση του αθλητισμού.[1][3]
Το κινηματοθέατρο Χατζηχαμπή στην Αμμόχωστο, ο χώρος ίδρυσης της Νέας Σαλαμίνας.
Σήμερα στις 11 πμ έγινε στο θέατρο Χατζηχαμπή η ιδρυτική συνέλευση του νέου αθλητικού σωματείου της πόλης μας, Νέα Σαλαμίς. Το προεδρείο αποτελέσθηκε από τους κκ Ανδρέα Πασχαλίδη, Γεώργιο Φάνο, γιατρό, και Κώστα Ελευθερίου. Μιλώντας ο κ. Γ. Φάνος τόνισε ότι η προοδευτικότερη πόλη του νησιού μας, η Αμμόχωστος, δεν έχει μέχρι σήμερα ένα πραγματικό καθαρά αθλητικό σωματείο. Ανάλυσε επίσης το πρόγραμμα του σωματείου, σαν αθλητικού και πνευματικού κέντρου της πόλης μας και κάλεσε όλους τους αθλητές και τους φιλάθλους να μπουν στο νέο σωματείο.
Κατά την ιδρυτική συνέλευση εκλέγηκε και το πρώτο εννεαμελές διοικητικό συμβούλιο της Νέας Σαλαμίνας, το οποίο καταρτίστηκε σε σώμα ως ακολούθως:[1][5]
Πολλά άτομα εξέφρασαν την επιθυμία να ενταχθούν στη δύναμη του νεοϊδρυθέντος σωματείου. Δημιουργήθηκαν τμήμα στίβου και ποδοσφαίρου, ώστε να απασχολείται η νεολαία του σωματείου. Η ομάδα στίβου εντάχθηκαν έμπειροι αθλητές, αλλά στο τμήμα ποδοσφαίρου έπρεπε να γίνουν συντονισμένες προσπάθειες για τη δημιουργία ομάδας και τη συμμετοχή της σε αθλητικές συναντήσεις. Οι πρώτοι επίσημοι αγώνες στίβου που έλαβε μέρος η Νέα Σαλαμίνα, ήταν οι διασωματειακοί αγώνες στις 25 Μαρτίου 1948 που έγιναν στο στάδιο ΓΣΕ. Οι αθλητές της Νέας Σαλαμίνας νίκησαν εύκολα τους αντιπάλους τους. Την ομάδα στίβου αποτελούσαν μεταξύ άλλων οι Νικής Γεωργίου, Παναγιώτης Καλογήρου, Αντώνης Τότσης, Κουμής Κκεσές, Κώστας Μανώλη, Νίκος Κόκκινος, Χριστοφή Τσιάκκιρος. Ο λόγος της επιτυχίας ήταν το γεγονός ότι όλοι οι κορυφαίοι αθλητές του ΓΣΕ εντάχθηκαν στη Νέα Σαλαμίνα. Στο ποδοσφαιρικό τμήμα εντάχθηκαν ελάχιστοι αθλητές από την Ανόρθωση και για το λόγο αυτό δεν είχε δημιουργηθεί ακόμη ισχυρή ποδοσφαιρική ομάδα.[10]
Διωγμός από το στάδιο ΓΣΕ και ίδρυση της ΚΕΠΟΕπεξεργασία
Ο εκδιωγμός των αριστερών αθλητών και ποδοσφαιριστών ήταν γεγονός. Τα αριστερά σωματεία προχώρησαν προς την ίδρυση μιας νέας ποδοσφαιρικής ομοσπονδίας (προϋπήρχε η Κυπριακή Ομοσπονδία Ποδοσφαίρου), της Κυπριακής Ερασιτεχνικής Ποδοσφαιρικής Ομοσπονδίας (ΚΕΠΟ), το Δεκέμβριο του 1948.[14][15][16] Η νέα ομοσπονδία, που διοργάνωνε πρωταθλήματα και κύπελλα,[17] έγινε αφορμή για να στραφούν στα γήπεδα χιλιάδες νέοι φίλαθλοι. Οι αγώνες του πρωταθλήματος της ΚΕΠΟ προσέλκυαν πολύ περισσότερους φιλάθλους από αυτούς της ΚΟΠ.[18][19] Στην ΚΕΠΟ συμμετείχαν έξι ομάδες: η Νέα Σαλαμίνα με έδρα την Αμμόχωστο, η Ομόνοια και ο Ορφέας με έδρα τη Λευκωσία, η Αλκή με έδρα τη Λάρνακα, ο ΑΜΟΛ με έδρα τη Λεμεσό (που το 1951 μετονομάστηκε σε Ανταίο) και ο Νέος Αστέρας με έδρα τη Μόρφου.[17]
Οι ποδοσφαιριστές της Νέας Σαλαμίνας, μετά τον εκδιωγμό τους από το στάδιο ΓΣΕ, έμειναν χωρίς χώρο για προπόνηση. Αρχικά η ομάδα κατέφυγε στο γήπεδο του Αγίου Λουκά (Προόδου)[19][28] και παράλληλα το σωματείο άρχισε τις προσπάθειες για δημιουργία ιδιόκτητου γηπέδου.
Στις αρχές του 1949 αρχίζει να κατασκευάζεται με εθελοντική δουλειά[19][28] το Δημοτικό Στάδιο, στην ενορία Αγίου Ιωάννη, το οποίο ολοκληρώθηκε το 1952 και ήταν το πρώτο γήπεδο της Κύπρου που είχε στέγαστρο στις κερκίδες. Για την κατασκευή του προσέφεραν κάθε μορφή βοήθειας και εργασίας οι φίλαθλοι της Νέας Σαλαμίνας. Ακόμη και οι ίδιοι οι ποδοσφαιριστές εργάζονταν για την οικοδόμηση του.[30] Το 1952 που ολοκληρώθηκε, αποτέλεσε έδρα της Νέας Σαλαμίνας.[1][19] Από 1953 που ενοποιήθηκε το κυπριακό ποδόσφαιρο η Νέα Σαλαμίνα είχε ως έδρα το στάδιο ΓΣΕ.[27][29] Το Δημοτικό Στάδιο χρησιμοποιείτο για τις προπονήσεις της ομάδας.[31][32]
Η τραγικότερη ημέρα στην ιστορία του σωματείου ήλθε στις 14 Αυγούστου 1974, με την κατάληψη της Αμμοχώστου από τα τουρκικά στρατεύματα μετά την τουρκική εισβολή στην Κύπρο. Η πόλη παραμένει μέχρι και σήμερα στα χέρια των κατακτητών και το σωματείο έγινε προσφυγικό. [1] Οι φίλαθλοι και οι ποδοσφαιριστές της ομάδας διασκορπίσθηκαν σε όλες τις ελεύθερες περιοχές της Κύπρου αλλά και στο εξωτερικό. Μερικοί ποδοσφαιριστές της ομάδας έχασαν τη ζωή τους αγωνιζόμενοι εναντίον των εισβολέων.[33]
Ολόκληρος ο κυπριακός λαός αγωνιζόταν για την επιβίωση του και το ποδόσφαιρο (κυριότερο τμήμα του σωματείου μέχρι την περίοδο εκείνη) φυσικά δεν ήταν μέσα στις προτεραιότητες. Χρειάστηκαν ηρωικές θυσίες και προσπάθειες των φίλων του σωματείου για να επαναδραστηριοποιηθεί στην προσφυγιά. Το Σεπτέμβριο του 1974 τα μέλη του διοικητικού συμβουλίου Κώστας Νικολάου, Νικής Γεωργίου, Δήμος Φωτίου και Παναγιώτης Καλογήρου συναντήθηκαν και αποφάσισαν τη σύγκληση συνεδρίας του διοικητικού συμβουλίου. Τα περισσότερα μέλη του διοικητικού συμβουλίου βρίσκονταν στη Λεμεσό, οπόταν η συνάντηση προγραμματίστηκε εκεί. Στις 14 Οκτωβρίου 1974 συνεδριάζουν τα 8 από τα 11 μέλη του διοικητικού συμβουλίου (τα υπόλοιπα 3 απουσίαζαν στο εξωτερικό) στο οίκημα του Άρη στη Λεμεσό. Τα μέλη αυτά ήταν οι Κώστας Νικολάου (πρόεδρος), Παντελάκης Βασιλείου, Δήμος Φωτίου, Παναγιώτης Καλογήρου, Πάμπος Χαραλάμπους, Χριστάκης Πολυβίου, Γιώργαρος Κυθρεώτης και Μάκης Κωνσταντίνου. Αποφασίστηκε ότι έπρεπε να επαναδραστηριοποιηθεί η Νέα Σαλαμίνα.[34] Κριτήριο για την τοποθεσία προσωρινής έδρας ήταν η παρουσία του έμψυχου υλικού της ομάδας. Οι περισσότεροι ποδοσφαιριστές της ομάδας βρίσκονταν στη Λάρνακα και έτσι πάρθηκε απόφαση να είναι αυτή η πόλη η προσωρινή βάση της ομάδας.[34] Αρχικά, η Νέα Σαλαμίνα στεγάσθηκε προσωρινά στο οίκημα της Αλκής. Τις μεγαλύτερες ευθύνες ανέλαβαν τα μόνα δύο μέλη του διοικητικού συμβουλίου που διέμεναν στη Λάρνακα, Παντελάκης Βασιλείου και Μάκης Κωνσταντίνου. Σημαντικό ρόλο είχε και ο μετέπειτα πρόεδρος του σωματείου, Τάκης Χριστοφόρου.[35]
Πριν το τέλος του 1974, η ΚΟΠ αποφάσισε τη διεξαγωγή ειδικού πρωταθλήματος. Υπήρχε προβληματισμός από τα μέλη του διοικητικού συμβουλίου της Νέας Σαλαμίνας για τη συμμετοχή της ομάδας, λόγω των τεράστιων προβλημάτων που δημιούργησε η προσφυγιά, ωστόσο αποφάσισαν να συμμετάσχουν. Στόχος δεν ήταν τόσο η διάκριση όσο η επιβίωση και η παραμονή στην Α΄ κατηγορία.[36] Τα προβλήματα ήταν πάρα πολλά. Οι φίλαθλοι της ομάδας ήταν διασκορπισμένοι σε ολόκληρη την Κύπρο. Η Νέα Σαλαμίνα δεν διέθετε πλέον αθλητικό υλικό και χώρο προπόνησης. Καθώς δεν είχε πλέον μόνιμη έδρα, την περίοδο 1974-75 χρησιμοποίησε το Παλιό ΓΣΖ στη Λάρνακα.[36] Οι ποδοσφαιριστές της ομάδας διέμεναν σε διάφορες πόλεις της Κύπρου. Οι περισσότεροι ήταν στρατεύσιμοι λόγω της κατάστασης που επικρατούσε στο νησί. Μέλη του διοικητικού συμβουλίου ταξίδευαν, με δικά τους έξοδα, σε ολόκληρη την Κύπρο για να μεταφέρουν τους ποδοσφαιριστές από τα στρατόπεδα τους στη Λάρνακα για να λάβουν μέρος στις προπονήσεις και στους αγώνες. Οι ποδοσφαιριστές επέστρεφαν την ίδια μέρα πίσω στα στρατόπεδα τους.[35]
Τον Ιανουάριο του 1975 η Νέα Σαλαμίνα απέκτησε δικό της οίκημα, με ενοίκιο. Στα πρώτα στάδια τα έξοδα της ομάδας καλύπτονταν από εισφορές των μελών και φίλων του σωματείου. Παράλληλα ξεκίνησαν δύο ποδοσφαιρικά κλιμάκια για τις προπονήσεις νεαρών ποδοσφαιριστών της ομάδας.[37] Το πρώτο δημιουργήθηκε στη Λάρνακα με τεχνικό τον πρώην ποδοσφαιριστή της ομάδας Αντρέα Κοντεάτη, ο οποίος στη συνέχεια αποχώρησε και τον διαδέχθηκε ο Νικής Γεωργίου. Στο κλιμάκιο Λάρνακας βοήθησε και ο Νίκος Πιτσιάουλος.[36] Το δεύτερο κλιμάκιο λειτούργησε στη Λεμεσό με προπονητή το Μαυρίκιος Άσπρου.[36]
Παράλληλα, το 1975 ο Νικής Γεωργίου πρότεινε τη δημιουργία πετοσφαιρικής ομάδας στη Λεμεσό, ώστε να διατηρηθεί η οντότητα του σωματείου. Στη Λεμεσό υπήρχε και υπάρχει από το 1974 μεγάλο μέρος των φιλάθλων της Νέας Σαλαμίνας. Η πετοσφαιρική ομάδα δημιουργήθηκε τελικά το 1976.[38]
Το έμβλημα της Νέας Σαλαμίνας, μόλις ιδρύθηκε, ήταν ο Πυρσός. Ολοκληρώθηκε με την καθιέρωση των ερυθρόλευκων χρωμάτων, αφού προστέθηκαν στην ασπίδα οι πέντε κύκλοι των Ολυμπιακών Αγώνων και τα ερυθρόλευκα χρώματα.[39] Τα πρώτα χρώματα της Νέας Σαλαμίνας ήταν το κίτρινο και το βυσσινί.[39][40] Με αυτά αγωνίστηκε για δύο χρόνια στο πρωτάθλημα της ΚΕΠΟ. Μετά το 1950 το διοικητικό συμβούλιο αποφάσισε την καθιέρωση του ερυθρόλευκου χρώματος.[39][40] Η εισήγηση στηριζόταν στη σκέψη πως το κόκκινο συμβολίζει τη δύναμη και το άσπρο την ειρήνη. Οι ερυθρόλευκες φανέλες με ρίγες προτιμήθηκαν διότι έμοιαζαν με αυτές του Ολυμπιακού Πειραιώς.[39]
Ο ύμνος της Νέας Σαλαμίνας είναι ο ακόλουθος:
Κόκκινο το αίμα, κόκκινη η στολή
Σαλαμίς πολέμα σου δίνουμε ψυχή.
Της Ολυμπίας τους κύκλους φωτίζεις με πυρσό
στη δοξασμένη ασπίδα του σαρανταοχτώ.
Τα ερυθρόλευκά σου τα χρώματα θα δω
ξανά να ζωντανεύουν στην άδεια Αμμόχωστο.
Πύρινος ο κόσμος λεβέντες οι αθλητές,
μαζί πανηγυρίζουν νίκες παντοτινές.
Κόκκινο το αίμα, κόκκινη στολή
Σαλαμίς πολέμα σου δίνουμε ψυχή.
Μεγάλη Σαλαμίνα ποτέ μη σταματάς
μες τη προσφυγιά σου για μας να πολεμάς.
Στη καρδιά μας είσαι η μία, Σαλαμίνα
Κύριο λήμμα: Νέα Σαλαμίνα Αμμοχώστου (ποδόσφαιρο ανδρών)
Το ποδοσφαιρικό τμήμα αντρών είναι το σημαντικότερο και μακροβιότερο του σωματείου. Έδρα της ομάδας αποτελεί το στάδιο Αμμόχωστος Επιστροφή. Μεγαλύτερες επιτυχίες της ομάδας αποτελούν η κατάκτηση του κυπέλλου Κύπρου και της Ασπίδας το 1990. Ψηλότερη θέση που κατέκτησε στο παγκύπριο πρωτάθλημα ήταν η τρίτη θέση.
Τα πρώτα πέντε χρόνια (1948-53) συμμετείχε στα πρωταθλήματα της Κυπριακής Ερασιτεχνικής Ποδοσφαιρικής Ομοσπονδίας. Το 1953 η ομάδα έγινε μέλος της Κυπριακής Ομοσπονδίας Ποδοσφαίρου (ΚΟΠ) συμμετέχοντας ανελλιπώς στα πρωταθλήματα και κύπελλα υπό την αιγίδα της ομοσπονδίας. Η ποδοσφαιρική ομάδα έχει περισσότερες από 55 συμμετοχές στην Α΄ κατηγορία Κύπρου. Η ποδοσφαιρική ομάδα ανδρών διεκδίκησε ανεπιτυχώς τέσσερις φορές να κατακτήσει το πρωτάθλημα, τερματίζοντας και τις τέσσερις φορές στην τρίτη θέση. Συμμετείχε συνολικά σε τρεις τελικούς κυπέλλου.
Ως κυπελλούχος 1989-90, η Νέα Σαλαμίνα έπαιξε για πρώτη φορά σε ευρωπαϊκά κύπελλα το 1990, όπου αποκλείστηκε από τον πρώτο γύρο του Κυπέλλου Κυπελλούχων Ευρώπης από την Αμπερντίν ΦΚ.[41][42][43][44]
Η ομάδα συμμετείχε στο Κύπελλο Ιντερτότο το 1995 και το 1997,[45][46] όπου αποκλείστηκε. Στο Ιντερτότο 2000 η Νέα Σαλαμίνα, μετά από δύο νίκες απέναντι στην αλβανική ΚΦ Βλάζνια Σκόδρα προκρίθηκε στο δεύτερο γύρο του, όπου κέρδισε την Αούστρια Βιέννης εντός έδρας, αλλά αποκλείστηκε μετά το 3-0 εκτός στη Βιέννη.[47]
Η ομάδα της περιόδου 1965-66.
Σημαντική περίοδο στην ιστορία της ομάδας αποτελεί η περίοδος 1965-66, όντας μια από τις καλύτερες και συνάμα οδυνηρές περιόδους στην ιστορία της Νέας Σαλαμίνας, η οποία παραμένει ορόσημο για ομάδας μέχρι σήμερα. Σύμφωνα με μαρτυρίες και με τον τύπο της εποχής, η Νέα Σαλαμίνα έπαιζε το καλύτερο ποδόσφαιρο στην Κύπρο. Διεκδίκησε το πρωτάθλημα μέχρι το τελευταίο παιχνίδι της χρονιάς και παράλληλα έπαιξε για πρώτη φορά στον τελικό του Κυπέλλου, αλλά απέτυχε να το κατακτήσει. Στην τελευταία αγωνιστική του πρωταθλήματος, η Νέα Σαλαμίνα με νίκη επί του Ολυμπιακού κατακτούσε το πρωτάθλημα αφού είχε καλύτερη διαφορά τερμάτων από την Ομόνοια. Ωστόσο, ηττήθηκε με 6-3 χάνοντας την ευκαιρία να στεφθεί πρωταθλήτρια.[48][49] Η ομάδα τερμάτισε τελικά στην τρίτη θέση. Η ήττα αυτή προκάλεσε προβλήματα και μερικοί παίχτες δεν εμφανίστηκαν ξανά στην ομάδα. Λόγω του γεγονότος αυτού η ομάδα παρουσιάστηκε αποδυναμωμένη στο τελικό κυπέλλου με αντίπαλο τον Απόλλωνα και παρόλο που ήταν φαβορί για την κατάκτηση του κυπέλλου, ηττήθηκε με 4-2.[49][50] Την περίοδο αυτή η Νέα Σαλαμίνα είχε την καλύτερη άμυνα του πρωταθλήματος με 21 τέρματα σε 20 παιχνίδια, για πρώτη και μοναδική φορά.
Κύριο λήμμα: Νέα Σαλαμίνα Αμμοχώστου (ποδόσφαιρο γυναικών)
Το 2006, η Νέα Σαλαμίνα δημιούργησε γυναικεία ποδοσφαιρική ομάδα η οποία συμμετείχε στις γυναικείες διοργανώσεις. Κατέλαβε 2 φορές τη δεύτερη θέση στο κυπριακό πρωτάθλημα. Την περίοδο 2006-07 προκρίθηκε στο τελικό του κυπέλλου,[51] όπου έχασε 1-3 από την ΑΕΚ Κοκκινοχωρίων στο νέο ΓΣΠ.[52] Το 2007 κατέκτησε το Super Cup κερδίζοντας την ΑΕΚ Κοκκινοχωρίων με 2-1 στο στάδιο Αμμόχωστος.[53][54][55]
Το σωματείο αναγκάστηκε να κλείσει το γυναικείο ποδοσφαιρικό τμήμα το 2010 για οικονομικούς λόγους.
Κύριο λήμμα: Στάδιο Αμμόχωστος Επιστροφή
Η κεντρική κερκίδα του Σταδίου Αμμόχωστος.
Η τυπική έδρα της Νέας Σαλαμίνας είναι το Στάδιο ΓΣΕ (Γυμναστικός Σύλλογος Ευαγόρας) στην Αμμόχωστο, όμως λόγω της τουρκικής εισβολής, από το 1974 δεν μπορεί να τη χρησιμοποιεί ως έδρα. Από το 1974 μέχρι το 1991 η Νέα Σαλαμίνα χρησιμοποίησε τα γήπεδα Παλιό ΓΣΖ στη Λάρνακα, Στάδιο Εθνικού Άχνας στο Δασάκι Άχνας, το Στάδιο Αναγέννησης Δερύνειας στη Δερύνεια και το Αντώνης Παπαδόπουλος στη Λάρνακα.[36][56][57][58]
Σήμερα η έδρα της ομάδας είναι το στάδιο Αμμόχωστος το οποίο έχει χωρητικότητα 5000 θέσεων και βρίσκεται στη Λάρνακα. Το στάδιο Αμμόχωστος χρησιμοποιείται κυρίως για ποδοσφαιρικούς αγώνες. Ιδιοκτήτης του σταδίου είναι η Νέα Σαλαμίνα. Στον ίδιο χώρο βρίσκεται και το οίκημα του σωματείου.[1][59] Το στάδιο Αμμόχωστος πήρε το όνομα του από την πόλη της Αμμοχώστου η οποία ήταν η αρχική έδρα της Νέας Σαλαμίνας πριν την τουρκική εισβολή. Κατασκευάστηκε το 1991 και κτίστηκε μέσα στους προσφυγικούς συνοικισμούς της Λάρνακας. Η απόφαση για τη δημιουργία του σταδίου πάρθηκε το 1989 και το Δεκέμβριο του ίδιου έτους άρχισε η κατασκευή. Μετά από πολλές εισφορές των φιλάθλων της Νέας Σαλαμίνας στην Κύπρο και το εξωτερικό, του κυπριακού οργανισμού αθλητισμού και εθελοντική εργασία επιτεύχθηκε η κατασκευή του σε σύντομο χρονικό διάστημα.[1][59]
Το στάδιο εγκαινιάστηκε το 1992 με τη διεξαγωγή του τελικού του ευρωπαϊκού πρωταθλήματος U16 στις 17 Μαΐου, μεταξύ της Γερμανίας και της Ισπανίας όπου η Γερμανία κέρδισε με 2-1.[60] Το πρώτο επίσημο παιχνίδι της Νέας Σαλαμίνας στο στάδιο Αμμόχωστος έγινε το Σάββατο 12 Οκτωβρίου 1991 με αντίπαλο τον Ευαγόρα Πάφου, τον οποίο νίκησε με 4-1.[61]
Κύριο λήμμα: Νέα Σαλαμίνα Αμμοχώστου (πετοσφαίριση ανδρών)
Η πετοσφαιρική ομάδα είναι μια από τις πιο δυνατές ομάδες στην Κύπρο. Με 9 πρωταθλήματα, 8 κύπελλα και 8 ασπίδες είναι η δεύτερη ομάδα στις κατακτήσεις τροπαίων μετά την Ανόρθωση Αμμοχώστου.[62] Η έδρα της πετοσφαιρικής Νέας Σαλαμίνας είναι στη Λεμεσό, το Αθλητικό Κέντρο Σπύρος Κυπριανού.
Απονομή του τροπαίου για το πρωτάθλημα πετοσφαίρισης Κύπρου 2012-2013 στη Νέα Σαλαμίνα Αμμοχώστου στο κλειστό Σπύρος Κυπριανού
Η Νέα Σαλαμίνα έδειξε ενδιαφέρον για το άθλημα της πετοσφαίρισης από την ίδρυσή της.[63] Από το 1954, η Νέα Σαλαμίνα διοργάνωνε κάθε καλοκαίρι ερασιτεχνικά πρωταθλήματα και κύπελλα, τα οποία προσέλκυαν πλήθος κόσμου. Στα πρωταθλήματα λάμβαναν μέρος ομάδες της επαρχίας (Νέα Σαλαμίνα, Ανόρθωση, Αναγέννηση, Μαραθώνας Κάτω Βαρωσίων, ΕΝΑΔ Αγίου Μέμνονος).[38] Μετά την εισβολή και την προσφυγιά του 1974, ο Νικής Γεωργίου πρότεινε το 1975 τη δημιουργία πετοσφαιρικής ομάδας στη Λεμεσό, ώστε να διατηρηθεί η οντότητα του σωματείου. Στη Λεμεσό υπήρχε και υπάρχει από το 1974 μεγάλο μέρος των φιλάθλων της Νέας Σαλαμίνας. Η πετοσφαιρική ομάδα δημιουργήθηκε το 1976. Αποτελεί ένα από τα 20 ιδρυτικά σωματεία της Κυπριακής Ομοσπονδίας Πετοσφαίρισης (ΚΟΠΕ) το 1978. Στην πρώτη συμμετοχή της στην Α΄ κατηγορία κατετάγη στη δεύτερη θέση. Την ίδια θέση κατέλαβε το 1981 και το 1983. Το 1981 έχασε το πρωτάθλημα στη διαφορά σετ.[64] Το 1983 κατέκτησε το πρώτο της κύπελλο, κερδίζοντας στον τελικό την Ανόρθωση με 3-1. Ήταν ο πρώτος τελικός που συμμετείχε η πετοσφαιρική ομάδα και το πρώτο τρόπαιο που κατακτούσε το σωματείο σε επίπεδο ανδρών. Την περίοδο 1989-90 κατέκτησε το πρώτο πρωτάθλημα στην ιστορία της. Παράλληλα κατέκτησε και το κύπελλο για δεύτερη φορά. Ακολούθησε ένα ακόμα πρωτάθλημα την επόμενη περίοδο και ένα κύπελλο τη μεθεπόμενη.[62]
Απονομή του τροπαίου για το κύπελλο πετοσφαίρισης Κύπρου 2010-2011 στη Νέα Σαλαμίνα Αμμοχώστου στο κλειστό του Απόλλωνα
Την περίοδο 1998 με 2003 η Νέα Σαλαμίνα κατέκτησε έξι πρωταθλήματα στη σειρά. Αυτή η επίδοση αποτελεί το απόλυτο ρεκόρ στην ιστορία του κυπριακού πρωταθλήματος πετοσφαίρισης. Τα τελευταία τέσσερα πρωταθλήματα ήτανε τρεμπλ καθώς η ομάδα κατέκτησε πρωτάθλημα, κύπελλο και ασπίδα και τα τελευταία πέντε double.[62] Προπονητής της ομάδας την περίοδο αυτή ήταν ο Αντώνης Κωνσταντίνου. Συνολικά η πετοσφαιρική ομάδα έχει κατακτήσει 9 πρωταθλήματα (τελευταίο την περίοδο 2012-13), 8 κύπελλα και 8 Σούπερ Καπ (πολυνίκης του θεσμού). Ακόμη ήταν δευτεραθλήτρια 6 φορές και φιναλίστ του κυπέλλου 6 φορές.[62]
Η ομάδα έχει πολλές ευρωπαϊκές συμμετοχές.[65] Μεγαλύτερη επιτυχία της είναι η πρόκριση στις 16 ομάδες του Challenge Cup, επικρατώντας στον κυπριακό εμφύλιο τη συμπολίτισσα Ανόρθωση, με δύο νίκες, την περίοδο 2011-12.[66] Θεωρείται η μεγαλύτερη επιτυχία των κυπριακών ομάδων στα κύπελλα Ευρώπης (την ίδια επιτυχία σημείωσε και η ΑΕΚ Καραβά την ίδια περίοδο).
Κύριο λήμμα: Νέα Σαλαμίνα Αμμοχώστου (πετοσφαίριση γυναικών)
Το 1976 αποφασίστηκε η δημιουργία γυναικείας ομάδας πετοσφαίρισης στη Λεμεσό, με στόχο «πρώτο να ασχολούνται οι κοπέλες με την πετοσφαίριση και δεύτερο να διατηρείται η οντότητα του σωματείου», η οποία απειλείτο μετά την προσφυγιά και το διασκορπισμό των φιλάθλων της ομάδας. Πρώτος προπονητής της ομάδας ήταν ο Νικής Γεωργίου.[67]
Με τη λήξη της περιόδου 1984-85, το διοικητικό συμβούλιο αποφάσισε να αναστείλει τις δραστηριότητες της γυναικείας ομάδας για οικονομικούς λόγους.[67][68] Η Νέα Σαλαμίνα την τελευταία της περίοδο ήταν φιναλίστ του κυπέλλου. Συνολικά, στα 7 χρόνια παρουσίας της, η γυναικεία η ομάδα ήταν τρεις φορές δευτεραθλήτρια (1980-81, 1981-82, 1982-83) και τρεις φορές φιναλίστ του κυπέλλου (1979-80, 1982-83, 1984-85).[69] Μάλιστα, την περίοδο 1981-82 είχε ισοβαθμήσει στην πρώτη θέση με την ΑΕΛ Λεμεσού, αλλά υστερούσε στην αναλογία των σετ, κατά μόλις δύο σετ.[67]
Το 2011 έχει δραστηριοποιηθεί ξανά το τμήμα της γυναικείας πετόσφαιρας. Έχουν δημιουργηθεί τμήματα κορασίδων και παγκορασίδων που αγωνίζονται στα πρωταθλήματα της ΚΟΠΕ.
Η Νέα Σαλαμίνα διατηρεί επίσης τμήματα πετοσφαίρισης εφήβων, παίδων και παμπαίδων. Η ομάδα εφήβων έχει κερδίσει 9 πρωταθλήματα (πολυνίκης του πρωταθλήματος), οι παίδες 8 πρωταθλήματα (πολυνίκης του πρωταθλήματος) και οι παμπαίδες 7 πρωταθλήματα (πολυνίκης του πρωταθλήματος). Η ομάδα εφήβων έχει κατακτήσει επίσης 6 κύπελλα (πολυνίκης του θεσμού).[70]
Η Νέα Σαλαμίνα από την ίδρυση της και μέχρι το 1974, ανέπτυξε πλούσια και συνεχή δραστηριότητα στον κλασσικό αθλητισμό. Για τη δημιουργία ομάδας στίβου πρωτοστάτησαν οι τότε παγκυπριονίκες Νικής Γεωργίου και Αντώνης Τότσης, οι οποίοι είχαν εκδιωχθεί από το ΓΣΕ. Η πρώτη συμμετοχή της Νέας Σαλαμίνας σε αγώνες στίβου έγινε το Μάρτιο του 1948, λίγες μέρες μετά την ίδρυση του σωματείου. Συμμετείχε στους επαρχιακούς αγώνες της Αμμοχώστου, καταλαμβάνοντας την πρώτη θέση. Ακολούθησε η δεύτερη θέση στους διασωματειακούς της Αμμοχώστου το 1952, όπως και το 1958. Το 1970 ξεκινά ο θεσμός των Παγκύπριων Διασωματειακών. Η Νέα Σαλαμίνα κατακτά την 5η θέση ανάμεσα σε 13 ομάδες. Το 1971 κατέλαβε την 3η θέση όπως και το 1972. Το 1973 τερμάτισε στην 4η θέση και το 1974, στους τελευταίους Παγκύπριους Διασωματειακούς αγώνες, πάλι την 4η θέση.[71]
Πριν το 1974 η Νέα Σαλαμίνα είχε να επιδείξει πλούσια δραστηριότητα και σε πολλούς άλλους τομείς. Αθλητές της Νέας Σαλαμίνας επιδόθηκαν σε θαλάσσια σπορ (κολύμβηση, λεμβοδρομίες) κατά τη διάρκεια αγώνων που γίνονταν στην Αμμόχωστο. Επιπρόσθετα, το σωματείο είχε δημιουργήσει και ομάδα επιτραπέζιας αντισφαίρισης. Το σωματείο διοργάνωνε ενδοσωματειακό πρωτάθλημα. Πλούσια δράση είχε και στα πολιτιστικά δρώμενα της Αμμοχώστου με υπαίθριους χορούς, δημιουργία θεατρικού ομίλου και διοργάνωση θεατρικών παραστάσεων. Επιπρόσθετα, το σωματείο έπαιρνε μέρος στους γιορτασμούς των εθνικών επετείων συμμετέχοντας στις παρελάσεις με το λάβαρο του σωματείου.[72]
Πρόεδροι του σωματείου έχουν διατελέσει οι εξής:
Ανδρέας Πασχαλίδης (7 Μαρτίου 1948-Νοέμβριου 1948)[73]
Γιώργος Φάνος (Νοέμβριος 1948-1951)[73]
Κώστας Νικολάου (1973-2 Ιουλίου 1979)[73]
Τάκης Χριστοφόρου (2 Ιουλίου 1979-1982)[73]
Διόφαντος Χρυσοστόμου (1982-27 Ιανουαρίου 1996)[73]
Κίκης Καζαμίας (27 Ιανουαρίου 1996-15 Σεπτεμβρίου 1996)[73]
Χριστάκης Πολυβίου (15 Σεπτεμβρίου 1996-7 Μαΐου 2000)[73][74]
Δήμος Τάκη (7 Μαΐου 2000-20 Δεκεμβρίου 2000)[74][75]
Διόφαντος Χρυσοστόμου (20 Δεκεμβρίου 2000-9 Απριλίου 2006)[75][76]
Γιώργος Αλεξάνδρου (9 Απριλίου 2006-26 Μαρτίου 2008)[76][77]
Κυριάκος Σοφοκλέους (26 Μαρτίου 2008-26 Μαΐου 2011)[77]
Γιώργος Γεναγρίτης (7 Ιουνίου 2011-4 Δεκεμβρίου 2012)[78][79]
Σίμος Ιωάννου (4 Δεκεμβρίου 2012-4 Ιουνίου 2013)[79][80]
Ανδρέας Βύρας (4 Ιουνίου 2013-24 Σεπτεμβρίου 2013)[80][81]
Ανδρέας Παρασκευά (2 Οκτωβρίου 2013-18 Ιουνίου 2015)[82][83]
Παρασκευάς Ανδρέου (22 Ιουνίου 2015-31 Μαΐου 2017)[84][85]
Θουκύς Θουκυδίδης (31 Μαΐου 2017-14 Ιουνίου 2021)[86][87]
Γιάννος Χρυσοστόμου (15 Ιουνίου 2021- )[88]
Νέα Σαλαμίνα Λονδίνου, Νέα Σαλαμίνα Νέας Υόρκης και Νέα Σαλαμίνα ΓκάναςΕπεξεργασία
Το 1971, μια ομάδα Σαλαμιναίων που ζούσαν στο Λονδίνο, αποφάσισε να ιδρύσουν ένα σωματείο στο Λονδίνο με το όνομα Νέα Σαλαμίνα Λονδίνου (New Salamis), προς τιμή της ομάδας τους στην Κύπρο.[89][90] Η Νέα Σαλαμίνα Λονδίνου αγωνίζεται στο παροικϊακό πρωτάθλημα ποδοσφαίρου της Κυπριακής Ομοσπονδίας Ποδοσφαίρου Αγγλίας (ΚΟΠΑ). Την περίοδο 2015-16 η Νέα Σαλαμίνα Λονδίνου έγινε η πρώτη αγγλοκυπριακή ομάδα που κατέκτησε το FA Sunday Cup, την κορυφαία ερασιτεχνική διοργάνωση της Αγγλίας. Η Νέα Σαλαμίνα Λονδίνου κέρδισε στον τελικό την Barnes AFC στο Σέλχαρστ Παρκ.[91][92][93][94][95][96][97][98][99]
Η ομάδα διατηρεί στενές σχέσεις με τη Νέα Σαλαμίνα Αμμοχώστου. Μερικοί παίχτες της Νέας Σαλαμίνας Αμμοχώστου προέρχονταν από τη Νέα Σαλαμίνα Λονδίνου, με σημαντικότερους τους Κένι Ντάιερ και Νάιτζελ Μακνίλ.[89][100] Επιπλέον, όταν η Νέα Σαλαμίνα Λονδίνου συμμετείχε στον τελικό του FA Sunday Cup, οπαδοί της Νέας Σαλαμίνας Αμμοχώστου ταξίδεψαν από την Κύπρο στο Λονδίνο για να βρίσκονται στον τελικό.[101][102][103]
Επίσης, το 1999, στη Νέα Υόρκη των ΗΠΑ, ιδρύθηκε, από Κυπρίους, η Νέα Σαλαμίνα Νέας Υόρκης (New York Salamina S.C.). Οι ιδρυτές της ήταν υποστηριχτές της ποδοσφαιρικής ομάδας της Νέα Σαλαμίνα Αμμοχώστου. Συμμετέχει στα τοπικά ερασιτεχνικά πρωταθλήματα της πόλης της Νέας Υόρκης.[104]
Επιπλέον, τη δεκαετία του '00, μια ομάδα της Γκάνας, η Juapong All Stars, μετονομάστηκε σε Nea Salamina FC Ghana. Η μετονομασία έγινε κατόπιν εισήγησης του πρώην Γκανέζου ποδοσφαιριστή της Νέας Σαλαμίνας Αμμοχώστου, Μοχάμεντ Καμάρα, ο οποίος όταν επέτρεψε στην πατρίδα του εισηγήθηκε την αλλαγή του ονόματος. Κατόπιν έγκρισης της Νέας Σαλαμίνας Αμμοχώστου, η γκανέζικη ομάδα μπορεί να χρησιμοποιεί το όνομα και το έμβλημα της. Επιπρόσθετα, η κυπριακή ομάδα παραχωρεί ανά τακτά διαστήματα ρουχισμό στην ομάδα της Γκάνας.[105][106][107]
Η Νέα Σαλαμίνα με την τουρκοκυπριακή Γενίτζαμι ΑΚ, σε ένα φιλικό ποδοσφαιρικό αγώνα στο Στάδιο Αμμόχωστος. Ήταν ο πρώτος αγώνας μεταξύ ελληνοκυπριακής και τουρκοκυπριακής ομάδες μετά από 50 χρόνια.
Από την ίδρυση της, η Νέα Σαλαμίνα επιδίωξε να αναπτύξει φιλικές σχέσεις με την τουρκοκυπριακή κοινότητα της Αμμοχώστου. Σημαντικό στοιχείο αποτελεί η αποδοχή συμμετοχής Τουρκοκύπριων ποδοσφαιριστών στην ποδοσφαιρική ομάδα. Στις αρχές της δεκαετίας του 1950 αγωνίσθηκαν με τα χρώματα της Νέας Σαλαμίνας Τουρκοκύπριοι ποδοσφαιριστές (Σιεκκερής, Νιταής, Μουσταφάς κ.α.). Όταν εντάχθηκε στην ΚΟΠ, αγωνίστηκε για δύο περιόδους στη Β΄ κατηγορία και είχε ως αντιπάλους τουρκοκυπριακά σωματεία (π.χ. Ντεμίρσπορ Λάρνακας, Κενσγίκ Κιουτζιού, Τουρκ Κουτζιούκ). Όταν τα τουρκοκυπριακά σωματεία άρχισαν στα τέλη του 1955 να αποχωρούν από τα πρωταθλήματα της ΚΟΠ, η Νέα Σαλαμίνα έκανε προσπάθειες να μεταπεισθούν και να συνεχίσουν. Παρά την αποχώρηση των τουρκοκυπριακών συλλόγων από την ΚΟΠ, οι Τουρκοκύπριοι ποδοσφαιριστές παρέμειναν ευπρόσδεκτοι στη Νέα Σαλαμίνα. Το 1962 μετεγγράφηκαν στη Νέα Σαλαμίνα ο Καλλικάς και το 1970 ο τουρκικής καταγωγής Νεζιάκ.[108] Το 2004 μετεγγράφηκαν στη Νέα Σαλαμίνα οι Τουρκοκύπριοι Ιμάμ και Ουλούσοϊ, οι οποίοι με την παρουσία τους στη Νέα Σαλαμίνα έγιναν οι πρώτοι Τουρκοκύπριοι ποδοσφαιριστές που έλαβαν μέρος στα πρωταθλήματα της ΚΟΠ μετά από τριάντα χρόνια.[109][110]
Στις 26 Μαρτίου 2005 η Νέα Σαλαμίνα έδωσε φιλικό ποδοσφαιρικό αγώνα με την τουρκοκυπριακή Γενί Τζαμί (στο πλαίσιο της μεταγραφής του τουρκοκύπριου ποδοσφαιριστή Ουλούσοϊ στη Νέα Σαλαμίνα) στο στάδιο Αμμόχωστος, επικρατώντας με 6-0. Ήταν ο πρώτος αγώνας μεταξύ ελληνοκυπριακής και τουρκοκυπριακής ομάδας μετά από 50 χρόνια. Την αναμέτρηση παρακολούθησαν 2500 φίλαθλοι που κάθισαν μαζί στις κερκίδες στέλνοντας μήνυμα ειρήνης. Στην αναμέτρηση παρευρέθηκαν εκπρόσωποι της πολιτικής ηγεσίας και από τις δύο κοινότητες, των δημοτικών και αθλητικών αρχών και της Εκκλησίας της Κύπρου.[111][112][113][114]
Στις 19 Μαρτίου 2019 η Νέα Σαλαμίνα έδωσε φιλικό αγώνα με τη Μαγούσα Τουρκ Γκιουτζού στο Κοινοτικό Στάδιο Πύλας στα πλαίσια της εκδήλωσης Ημέρα Φιλικού Ποδοσφαίρου. Η εκδήλωση διοργανώθηκε από τον διεθνή οργανισμό Ειρήνη και Αθλητισμός σε συνεργασία με το ίδρυμα Στέλιος Χατζηϊωάννου, με τη στήριξη της Ειρηνευτικής Δύναμης των Ηνωμένων Εθνών στην Κύπρο. Επιπλέον, η εκδήλωση είχε τη στήριξη της Ευρωπαϊκής Επιτροπής, του Ευρωπαϊκού Κοινοβουλίου και του Eleven Campaign. Αποτέλεσε την έναρξη της παγκόσμιας ψηφιακής εκστρατείας #WhiteCard. Σκοπός της εκδήλωσης ήταν η προώθηση της ειρήνης, της φιλίας και της συνεργασίας μεταξύ της ελληνοκυπριακής και της τουρκοκυπριακής κοινότητας. Στον αγώνα παρευρέθηκε ο πρόεδρος της Κυπριακής Δημοκρατίας, η εκπρόσωπος του ΟΗΕ στην Κύπρο, ο Σερ Στέλιος Χατζηιωάννου, αρχηγοί κομμάτων και βουλευτές, ο πρόεδρος του ΚΟΑ και ο δήμαρχος Αμμοχώστου. Επιπλέον, στον αγώνα παρευρέθηκε και ο αντιπρόεδρος του οργανισμού Ειρήνη και Αθλητισμός, πρώην ποδοσφαιριστής, Ντιντιέ Ντρογκμπά.[115][116][117][118][119][114][113]
Πρωταθλήτρια (4): 1955, 1980, 2002, 2004
Πρωταθλήτρια (9): 1989-90, 1990-91, 1997-98, 1998-99, 1999-00, 2000-01, 2001-02, 2002-03, 2012-13
Κυπελλούχος (8): 1982-83, 1989-90, 1991-92, 1999-00, 2000-01, 2001-02, 2002-03, 2010-11
Νικητής (8): 1998, 1999, 2000, 2001, 2002, 2003, 2011, 2013
Πρωταθλήτρια (9): 1994-95, 1998-99, 2004-05, 2005-06, 2006-07, 2007-08, 2010-11, 2011-12, 2012-13
Κυπελλούχος (6): 1996-97, 1998-99, 2005-06, 2006-07, 2007-08, 2009-10
Πρωταθλήτρια (8): 1991-92, 2002-03, 2004-05, 2006-07, 2009-10, 2011-12, 2012-13, 2016-17
Πρωταθλήτρια (7): 1991-92, 2002-03, 2005-06, 2006-07, 2011-12, 2013-14, 2016-17
Πρωταθλήτρια (2): 2018, 2019
Οι φίλαθλοι της Νέας Σαλαμίνας (ποδόσφαιρο)
Οι φιλάθλοι της Νέας Σαλαμίνας στο Στάδιο Αμμόχωστος σε ένα παιχνίδι με αντίπαλο την Αλκή Λάρνακας την περίοδο 2011-12.
Οι φιλάθλοι της Νέας Σαλαμίνας στο Στάδιο Αμμόχωστος σε ένα παιχνίδι με αντίπαλο την ΑΕΚ Λάρνακας την περίοδο 2009-10.
Οι φιλάθλοι της Νέας Σαλαμίνας στο Στάδιο Αμμόχωστος σε ένα παιχνίδι με αντίπαλο την Ένωσις Νέων Παραλιμνίου την περίοδο 2006-07.
Οι φιλάθλοι της Νέας Σαλαμίνας στο Στάδιο Αμμόχωστος σε ένα παιχνίδι με αντίπαλο την Αθλητική Ένωση Πάφου την περίοδο 2006-07.
Οι φίλαθλοι της Νέας Σαλαμίνας στο Τσίρειο Στάδιο σε ένα παιχνίδι με αντίπαλο τον Άρη Λεμεσού την περίοδο 2010-11.
Οι φιλάθλοι της Νέας Σαλαμίνας στον τελικό Κυπέλλου Κύπρου 2000-2001, στο Νέο Γ.Σ.Π.
Οι φίλαθλοι της Νέας Σαλαμίνας (πετοσφαίριση)
Οι φιλάθλοι της Νέας Σαλαμίνας στον τελικό του κυπέλλου πετοσφαίρισης 2010-11, όπου η ομάδα τους κατέκτησε το τρόπαιο.
Οι φιλάθλοι της Νέας Σαλαμίνας στον τελικό του κυπέλλου πετοσφαίρισης 2010-11, όπου η ομάδα τους κατέκτησε το τρόπαιο.
Οι φιλάθλοι της Νέας Σαλαμίνας στον τελικό του κυπέλλου πετοσφαίρισης 2010-11, όπου η ομάδα τους κατέκτησε το τρόπαιο.
Οι φίλαθλοι της Νέας Σαλαμίνας στο Κλειστό Σπύρος Κυπριανού, γιορτάζωντας την κατάκτηση του πρωταθλήματος πετοσφαίρισης Κύπρου 2012-2013.
Οι φίλαθλοι της Νέας Σαλαμίνας στο Κλειστό Σπύρος Κυπριανού, γιορτάζοντας την κατάκτηση του πρωταθλήματος πετοσφαίρισης Κύπρου 2012-2013.
Α΄ κατηγορία ποδοσφαίρου ανδρών Κύπρου
Πορεία των κυπριακών ομάδων στα ευρωπαϊκά κύπελλα ποδοσφαίρου
↑ Αρχική έδρα ήταν η Αμμόχωστος. Από το 1974, έπειτα από την τουρκική εισβολή, προσωρινή έδρα αποτελεί η Λάρνακα .
↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 1,14 «ΝΕΑ ΣΑΛΑΜΙΝΑ ΑΜΜΟΧΩΣΤΟΥ». Αθλητισμός. Δήμος Αμμοχώστου. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 2 Αυγούστου 2012.
↑ 2,0 2,1 2,2 2,3 2,4 2,5 2,6 Μελετίου 2011, σελ. 97
↑ 3,0 3,1 3,2 Στυλιανού & Γεωργίου 1988, σελ. 16
↑ Στυλιανού, Πάμπος (5 Φεβρουαρίου 2017). «Ιστορίες μιας άλλης εποχής…» (PDF). Χαραυγή. σελ. 28. Αρχειοθετήθηκε από το πρωτότυπο (PDF) στις 17 Φεβρουαρίου 2017. Ανακτήθηκε στις 17 Φεβρουαρίου 2017.
↑ 5,0 5,1 5,2 5,3 5,4 Στυλιανού & Γεωργίου 1988, σελ. 17
↑ «Θέλει να γιορτάσει με το τρίποντο» (PDF). Χαραυγή. 7 Μαρτίου 2020. σελ. 22. Αρχειοθετήθηκε (PDF) από το πρωτότυπο στις 7 Μαρτίου 2020. Ανακτήθηκε στις 7 Μαρτίου 2020.
↑ «Η κινηματογραφική αίθουσα «Χατζηχαμπή» και η γέννηση της Νέας Σαλαμίνας». sentragoal.philenews.com. 1 Ιουνίου 2014. Αρχειοθετήθηκε από το πρωτότυπο στις 17 Φεβρουαρίου 2015. Ανακτήθηκε στις 14 Φεβρουαρίου 2015.
↑ «Εδώ γεννήθηκε». Balla.com.cy. 7 Μαρτίου 2016. Αρχειοθετήθηκε από το πρωτότυπο στις 25 Μαΐου 2016. Ανακτήθηκε στις 25 Μαΐου 2016.
↑ «Όταν η αρχαία Σαλαμίνα «γέννησε» το «αθλητικό σωματείο Νέα Σαλαμίς»». ΚΟΠ. 6 Ιουνίου 2014. Αρχειοθετήθηκε από το πρωτότυπο στις 14 Απριλίου 2015. Ανακτήθηκε στις 14 Απριλίου 2015.
↑ Στυλιανού & Γεωργίου 1988, σελ. 20
↑ 11,0 11,1 11,2 11,3 11,4 11,5 Γαβριηλίδης & Παπαμωυσέως 2001, σελ. 19
↑ 12,0 12,1 12,2 Στυλιανού & Γεωργίου 1988, σελ. 23
↑ 13,0 13,1 Στυλιανού & Γεωργίου 1988, σελ. 21
↑ Στυλιανού & Γεωργίου 1988, σελ. 23
↑ Μελετίου 2011, σελ. 98
↑ Γαβριηλίδης & Παπαμωυσέως 2001, σελ. 51
↑ 17,0 17,1 Μελετίου 2011, σελ. 140
↑ Στυλιανού & Γεωργίου 1988, σελ. 24
↑ 19,0 19,1 19,2 19,3 Μελετίου 2011, σελ. 141
↑ 20,0 20,1 Μελετίου 2011, σελ. 142
↑ 21,0 21,1 21,2 21,3 21,4 21,5 Γαβριηλίδης & Παπαμωυσέως 2001, σελ. 61
↑ Γαβριηλίδης & Παπαμωυσέως 2001, σελ. 23
↑ 23,0 23,1 Μελετίου 2011, σελ. 204
↑ Γαβριηλίδη 2001, σελ. 59
↑ Στυλιανού & Γεωργίου 1988, σελ. 37-41
↑ Στυλιανού & Γεωργίου 1988, σελ. 42
↑ 27,0 27,1 Μελετίου 2011, σελ. 212
↑ 28,0 28,1 Μελετίου 2011, σελ. 199
↑ 29,0 29,1 Στυλιανού & Γεωργίου 1988, σελ. 25
↑ Στυλιανού & Γεωργίου 1988, σελ. 189
↑ Στυλιανού & Γεωργίου 1988, σελ. 78
↑ «Ο χρόνος πάγωσε στα κατεχόμενα στάδια» (PDF). 5 Ιουνίου 2011. σελ. 41. Αρχειοθετήθηκε από το πρωτότυπο (PDF) στις 7 Αυγούστου 2016. Ανακτήθηκε στις 4 Ιουνίου 2016.
↑ «Νέα Σαλαμίνα: Οι νεκροί της». Balla.com.cy. 7 Μαρτίου 2016. Αρχειοθετήθηκε από το πρωτότυπο στις 25 Μαΐου 2016. Ανακτήθηκε στις 25 Μαΐου 2016.
↑ 34,0 34,1 Στυλιανού & Γεωργίου 1988, σελ. 90
↑ 35,0 35,1 Στυλιανού & Γεωργίου 1988, σελ. 91
↑ 36,0 36,1 36,2 36,3 36,4 Στυλιανού & Γεωργίου 1988, σελ. 92
↑ Στυλιανού & Γεωργίου 1988, σελ. 126
↑ 38,0 38,1 Στυλιανού & Γεωργίου 1988, σελ. 165
↑ 39,0 39,1 39,2 39,3 Στυλιανού & Γεωργίου 1988, σελ. 4
↑ 40,0 40,1 Μελετίου 2011, σελ. 196
↑ Στεφανίδης 2003, σελ. 206
↑ Γαβριηλίδης & Παπαμωυσέως 2001, σελ. 157
↑ «Season 1990 - 1991». UEFA CUP WINNERS' CUP (στα Αγγλικά). UEFA. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 31 Ιουλίου 2012.
↑ Στεφανίδης 2003, σελ. 207
↑ «Season 1997». UEFA INTERTOTO CUP. UEFA. 21 Αυγούστου 2008. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 3 Αυγούστου 2012.
↑ «Season 1995». UEFA INTERTOTO CUP. UEFA. 21 Αυγούστου 2008. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 3 Αυγούστου 2012.
↑ «Season 2000». UEFA INTERTOTO CUP. UEFA. 16 Ιανουαρίου 2009. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 3 Αυγούστου 2012.
↑ Στυλιανού & Γεωργίου 1988, σελ. 73
↑ 49,0 49,1 Γαβριηλίδης & Παπαμωυσέως 2001, σελ. 78
↑ Στυλιανού & Γεωργίου 1988, σελ. 74
↑ «ΓΥΝΑΙΚΕΣ: ΑΕΚ-ΣΑΛΑΜΙΝΑ ΤΕΛΙΚΟ». www.kerkida.net. 6 Μαΐου 2007. Αρχειοθετήθηκε από το πρωτότυπο στις 7 Νοεμβρίου 2007. Ανακτήθηκε στις 6 Μαΐου 2007.
↑ «ΕΚΑΝΕ ΤΟ ΝΤΑΜΠΛ Η ΑΕΚ». www.kerkida.net. 13 Μαΐου 2007. Αρχειοθετήθηκε από το πρωτότυπο στις 7 Νοεμβρίου 2007. Ανακτήθηκε στις 7 Νοεμβρίου 2007.
↑ «Σούπερ πρωταθλήτρια η Νέα Σαλαμίνα». www.politis-sports.com. 28 Οκτωβρίου 2007. Αρχειοθετήθηκε από το πρωτότυπο στις 27 Δεκεμβρίου 2015. Ανακτήθηκε στις 3 Ιανουαρίου 2016.
↑ «ΕΓΡΑΨΕ... ΙΣΤΟΡΙΑ». www.kerkida.net. 29 Οκτωβρίου 2007. Αρχειοθετήθηκε από το πρωτότυπο στις 31 Οκτωβρίου 2007. Ανακτήθηκε στις 29 Οκτωβρίου 2007.
↑ «ΣΟΥΠΕΡ ΚΑΠ ΓΥΝΑΙΚΩΝ». www.kerkida.net. 23 Οκτωβρίου 2007. Αρχειοθετήθηκε από το πρωτότυπο στις 25 Οκτωβρίου 2007. Ανακτήθηκε στις 23 Οκτωβρίου 2007.
↑ Στυλιανού & Γεωργίου 1988, σελ. 91
↑ Στυλιανού & Γεωργίου 1988, σελ. 95
↑ Στυλιανού & Γεωργίου 1988, σελ. 96
↑ 59,0 59,1 Στυλιανού 1998, σελ. 188
↑ «European U-16 Championship 1992». RSSSF. 28 Ιουνίου 2006. Ανακτήθηκε στις 2 Αυγούστου 2012.
↑ Στυλιανού 1998, σελ. 191
↑ 62,0 62,1 62,2 62,3 «Τίτλοι Κυπριακής Πετόσφαιρας». Κυπριακή Ομοσπονδία Πετοσφαίρισης. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 5 Αυγούστου 2012.
↑ Στυλιανού 1998, σελ. 194
↑ Στυλιανού 1998, σελ. 195
↑ «Nea Salamina FAMAGUSTA». Confédération Européenne de Volleyball. Αρχειοθετήθηκε από το πρωτότυπο στις 23 Οκτωβρίου 2013. Ανακτήθηκε στις 8 Αυγούστου 2012.
↑ «Στους 16 η Νέα Σαλαμίνα». 24sports.com.cy. 16 Ιανουαρίου 2012. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 5 Αυγούστου 2012.
↑ 67,0 67,1 67,2 Στυλιανού & Γεωργίου 1988, σελ. 168
↑ Στυλιανού 1998, σελ. 199
↑ «Ιστορία του κυπριακού βόλλεϋ: Χρυσή Βίβλος Γυναικών». Κυπριακή Ομοσπονδία Πετοσφαίρισης. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 5 Αυγούστου 2012.
↑ «Ιστορία του κυπριακού βόλλεϋ: Χρυσή Βίβλος Υποδομής». Κυπριακή Ομοσπονδία Πετοσφαίρισης. Αρχειοθετήθηκε από το πρωτότυπο στις 8 Μαΐου 2017. Ανακτήθηκε στις 5 Αυγούστου 2012.
↑ Στυλιανού & Γεωργίου 1988, σελ. 158-162
↑ Στυλιανού & Γεωργίου 1988, σελ. 214
↑ 73,0 73,1 73,2 73,3 73,4 73,5 73,6 73,7 73,8 Στυλιανού 1998, σελ. 216-229
↑ 74,0 74,1 «Αναλαμβάνει ο Δήμος Τάκη». Ο Φιλελεύθερος: σελ. 30. 2000-05-08.
↑ 75,0 75,1 «Πρόεδρος ο Διόφαντος Χρυσοστόμου». Ο Φιλελεύθερος: σελ. 21. 2000-12-20.
↑ 76,0 76,1 «Νέα διοίκηση». Ο Φιλελεύθερος: σελ. 31. 2006-04-10.
↑ 77,0 77,1 «Αλλαγή διοίκησης». Ο Φιλελεύθερος: σελ. 24. 2008-03-28.
↑ «Γεναγρίτης ο νέος πρόεδρος». www.24sports.com.cy. 7 Ιουνίου 2011. Αρχειοθετήθηκε από το πρωτότυπο στις 11 Ιουνίου 2011. Ανακτήθηκε στις 31 Αυγούστου 2017.
↑ 79,0 79,1 «Νέα Σαλαμίνα: Παραιτήθηκε ο Γεναγρίτης» (PDF). Χαραυγή. 5 Δεκεμβρίου 2012. σελ. 40. Αρχειοθετήθηκε από το πρωτότυπο (PDF) στις 31 Αυγούστου 2017. Ανακτήθηκε στις 31 Αυγούστου 2017.
↑ 80,0 80,1 «Μπήκε σε νέα εποχή από χθες η Ν. Σαλαμίνα» (PDF). Χαραυγή. 5 Ιουνίου 2013. σελ. 40. Αρχειοθετήθηκε από το πρωτότυπο (PDF) στις 31 Αυγούστου 2017. Ανακτήθηκε στις 31 Αυγούστου 2017.
↑ «Νέα Σαλαμίνα: Η... Τρόικα αλλάζει τη Διοίκηση» (PDF). Χαραυγή. 25 Σεπτεμβρίου 2013. σελ. 40. Αρχειοθετήθηκε από το πρωτότυπο (PDF) στις 31 Αυγούστου 2017. Ανακτήθηκε στις 31 Αυγούστου 2017.
↑ «Οι καλές εμφανίσεις θα φέρουν τα θετικά αποτελέσματα» (PDF). Χαραυγή. 3 Οκτωβρίου 2013. σελ. 21. Αρχειοθετήθηκε από το πρωτότυπο (PDF) στις 29 Δεκεμβρίου 2016. Ανακτήθηκε στις 31 Αυγούστου 2017.
↑ «Η Συνέλευση ανέδειξε το νέο διοικητικό συμβούλιο». www.sigmalive.com. 18 Ιουνίου 2015. Αρχειοθετήθηκε από το πρωτότυπο στις 31 Αυγούστου 2017. Ανακτήθηκε στις 31 Αυγούστου 2017.
↑ «Νέος πρόεδρος ο Πάρις Ανδρέου» (PDF). Χαραυγή. 23 Ιουνίου 2015. σελ. 32. Αρχειοθετήθηκε (PDF) από το πρωτότυπο στις 31 Αυγούστου 2017. Ανακτήθηκε στις 31 Αυγούστου 2017.
↑ «Νέος πρόεδρος ο Θουκής Θουκυδίδης». 2017-05-31. Αρχειοθετήθηκε από το πρωτότυπο στις 2017-08-31. https://archive.today/20170831013359/http://goal.philenews.com/podosfero/kypros/a-katigoria/nea-salamina/neos-proedros-o-thoukis-thoukydidis/. Ανακτήθηκε στις 2017-08-31.
↑ «Νέος πρόεδρος της Νέας Σαλαμίνας ο Θουκής Θουκυδίδης!». 31 Μαΐου 2017. Αρχειοθετήθηκε από το πρωτότυπο στις 31 Αυγούστου 2017. Ανακτήθηκε στις 31 Αυγούστου 2017.
↑ «Καταρτίζεται αύριο σε σώμα το νέο Δ.Σ. της Νέας Σαλαμίνας, παρελθόν ο Θουκυδίδης». 14 Ιουνίου 2021. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 9 Ιουλίου 2021.
↑ «Καταρτίστηκε σε σώμα το νέο δ.σ. της Νέας Σαλαμίνας». 14 Ιουνίου 2021. Αρχειοθετήθηκε από το πρωτότυπο στις 10 Ιουλίου 2021. Ανακτήθηκε στις 10 Ιουλίου 2021.
↑ 89,0 89,1 Στυλιανού & Γεωργίου 1988, σελ. 155
↑ ««Κερδίστε το τρόπαιο για την Κύπρο»…». Χαραυγή: σελ. 27-28. 2016-04-17. Αρχειοθετήθηκε από το πρωτότυπο στις 2016-04-17. https://web.archive.org/web/20160417200116/http://dialogos.com.cy/haravgi/wp-content/uploads/sites/3/2016/04/20160417.pdf. Ανακτήθηκε στις 2016-04-17.
↑ Association, The Football. «New Salamis lift FA Sunday Cup after shootout victory - The FA Sunday Cup». www.thefa.com. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ Hajiloizis, Mario. «New Salamis FC win the FA Sunday Cup News». www.sigmalive.com. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Νέα Σάλαμις: Μικτή ομάδα Ε/κ και Τ/κ στην Αγγλία». www.politis-news.com. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Κυπριακή ομάδα κέρδισε το αγγλικό Κύπελλο στα πέναλτι! (photos/videos)». Newsbomb.com.cy. 17 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Κυπελλούχος στην Αγγλία η Νέα Σαλαμίνα». dialogos.com.cy. 17 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Good luck to New Salamis». Parikiaki. 16 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «New Salamis are champions of England». Parikiaki. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Η Σαλαμίνα Λονδίνου κατέκτησε το FA Sunday Cup». www.cfa.com.cy. 20 Απριλίου 2016. Αρχειοθετήθηκε από το πρωτότυπο στις 22 Απριλίου 2016. Ανακτήθηκε στις 22 Απριλίου 2016.
↑ Στεφανίδης, Γιώργος (2016-04-25). «Η ιστορία του F.A. Sunday Cup». Χαραυγή: σελ. 14. Αρχειοθετήθηκε από το πρωτότυπο στις 2016-06-04. https://web.archive.org/web/20160604172639/http://dialogos.com.cy/haravgi/wp-content/uploads/sites/3/2016/04/25042016.pdf.
↑ «Αναζητώντας νέους... Ντάιερ και Μακνίλ». Goal Κύπρου. 14 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Στο Λονδίνο οι Σαλαμιναίοι!». ΡΕΠΟΡΤΕΡ. 16 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Νέα Σαλαμίνα: Στο Λονδίνο για τον τελικό!». Balla.com.cy. 15 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «Νέα Σαλαμίνα... On tour! (Φώτος)». www.kerkida.net. 16 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 17 Απριλίου 2016.
↑ «New York Salamina S.C.». Αρχειοθετήθηκε από το πρωτότυπο στις 22 Ιουλίου 2012. Ανακτήθηκε στις 3 Νοεμβρίου 2012.
↑ «Πρωταθλήτρια στην Γκάνα η Νέα Σαλαμίνα!». ΡΕΠΟΡΤΕΡ. 2 Φεβρουαρίου 2016. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 29 Ιανουαρίου 2017.
↑ «Το σήκωσε στην Γκάνα!». 24sports.com.cy. Αρχειοθετήθηκε από το πρωτότυπο στις 2017-01-29. https://web.archive.org/web/20170129230233/http://www.24sports.com.cy/index.php?pageaction=kat&modid=1&artid=171753. Ανακτήθηκε στις 2017-01-29.
↑ «ΠΡΩΤΑΘΛΗΤΡΙΑ στην Γκάνα η Νέα Σαλαμίνα!». www.kerkida.net. 2 Δεκεμβρίου 2016. Αρχειοθετήθηκε από το πρωτότυπο στις 29 Ιανουαρίου 2017. Ανακτήθηκε στις 29 Ιανουαρίου 2017.
↑ Στυλιανού 1998, σελ. 149
↑ «Κύπρος : Ο αθλητισμός ενώνει ...». SportNet. 26 Μαρτίου 2005. Αρχειοθετήθηκε από το πρωτότυπο στις 12 Απριλίου 2013. Ανακτήθηκε στις 10 Σεπτεμβρίου 2012.
↑ «Ο καλύτερος Τουρκοκύπριος ποδοσφαιριστής πάει Αλκή». Η Καθημερινή. 13 Ιουνίου 2011. Ανακτήθηκε στις 10 Σεπτεμβρίου 2012.
↑ «Πενήντα χρόνια μετά, το ποδόσφαιρο μας ένωσε...». typos.com.cy. 26 Μαρτίου 2005. Αρχειοθετήθηκε από το πρωτότυπο στις 5 Ιανουαρίου 2013. Ανακτήθηκε στις 19 Αυγούστου 2012.
↑ «Τείχη, καλά κτισμένα». 24sports.com.cy. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 25 Μαΐου 2016.
↑ 113,0 113,1 «Έπαιξαν ποδόσφαιρο και μίλησαν τη γλώσσα της ειρήνης» (PDF). Χαραυγή. 24 Μαρτίου 2019. Αρχειοθετήθηκε από το πρωτότυπο (PDF) στις 25 Μαρτίου 2019. Ανακτήθηκε στις 25 Μαρτίου 2019.
↑ 114,0 114,1 «Φιλικό Σαλαμίνας με τ/κ ομάδα με πρεσβευτή τον Ντρογκμπά!». 12 Μαρτίου 2019. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
↑ «Ο Διεθνής Οργανισμός Peace and Sport και το Stelios Philanthropic Foundation φέρνουν πιο κοντά την ελληνοκυπριακή και τουρκοκυπριακή κοινότητα». gnomionline.com.cy. 18 Μαρτίου 2019. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
↑ «Ιστορικός αγώνας με νικήτρια την ειρήνη στην Κύπρο!». www.gazzetta.gr. 20 Μαρτίου 2019. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
↑ «Ο φιλικός αγώνας της ελπίδας και της ειρήνης!». ΚΥΠΕ. 19 Μαρτίου 2019. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
↑ «Νέας Σαλαμίνας – Magusa, στην παρουσία του Προέδρου Αναστασιάδη». www.typos.com.cy. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
↑ «Ιστορικό φιλικό στην Πύλα, στο γήπεδο Αναστασιάδης και Ντρογκμπά». 19 Μαρτίου 2019. Αρχειοθετήθηκε από το πρωτότυπο στις 25 Μαρτίου 2019. Ανακτήθηκε στις 25 Μαρτίου 2019.
Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. ISBN 9963-8720-1-8.
Μελετίου, Γιώργος (2011). Κυπριακό ποδόσφαιρο 1900-1960. Λευκωσία: Power Publishing. ISBN 978-9963-688-87-6.
Στυλιανού, Πάμπος· Γεωργίου, Νεόφυτος (1988). Νέα Σαλαμίνα, 40 χρόνια πρωτοπόρας αθλητικής πορείας. Κύπρος: Νέα Σαλαμίνα Αμμοχώστου.
Στυλιανού, Πάμπος (1998). 50 χρόνια Νέα Σαλαμίνα 1948-1998. Κύπρος: Νέα Σαλαμίνα Αμμοχώστου. ISBN 978-9963-8370-0-7.
Στεφανίδης, Γιώργος (2003). 40 χρόνια κυπριακές ομάδες στην Ευρώπη. Λευκωσία: Χαραυγή. ISBN 9963-8841-1-3.
Στυλιανού, Πάμπος (2018). Νέα Σαλαμίνα Αμμοχώστου 1948-2018. Κύπρος: Αθλητικό Σωματείο Νέα Σαλαμίνα Αμμοχώστου. ISBN 978-9925-559-17-6.
Τα Wikimedia Commons έχουν πολυμέσα σχετικά με το θέμα
Νέα Σαλαμίνα στο Facebook
Νέα Σαλαμίνα, επίσημος λογαριασμός στο Twitter.
Νέα Σαλαμίνα, επίσημος λογαριασμός στο Instagram.
Νέα Σαλαμίνα, επίσημος λογαριασμός στο YouTube.
Ο παλαιότερος ύμνος της Νέας Σαλαμίνας στο YouTube
Επίσημη ιστοσελίδα της Νέας Σαλαμίνας Νέας Υόρκης
«Η ιστορία και η εξέλιξη στα σήματα των κυπριακών ομάδων». ΡΕΠΟΡΤΕΡ. Αρχειοθετήθηκε από το πρωτότυπο στις 4 Ιουλίου 2017. Ανακτήθηκε στις 4 Ιουλίου 2017.